**Nefrito kiaušinis** – nedidelis, ovalios kiaušinio formos nupoliruotas akmuo, kuris dedamas į makštį dubens dugno raumenų stiprinimui. Nefrito kiaušinis dar žinomas kaip **joni kiaušinis** arba energetinis kiaušinis. Nefrito kiaušinis gali būti didelis, vidutinis ir mažas, dažniausiai rekomenduojamas vidutinis dydis. Joni kiaušinis moteriškoms treniruotėms gali būti ir kitokio akmens, pvz. obsidiano, aventurino, rožinio kvarco. Ši sveikatinimo priemonė paprastai priskiriama alternatyviajai medicinai. Nefrito kiaušinis priskiriamas prie makšties treniruoklių, kurių tyrimus išanalizavus paaiškėjo teigiami pokyčiai šlapimo nelaikymo atžvilgiu lyginant su tik Kegelio pratimų atlikumu be pagalbinių priemonių.

Istorija
--------

Nefrito kiaušinio naudojimas, siekiant sustiprinti makštį, atsirado Senovės Kinijoje maždaug prieš 5000 metų. Šios praktikos buvo slaptos, žinomos tik Geltonojo Imperatoriaus rato moterims. Pasakojama, jog Geltonasis Imperatorius siekė ilgaamžiškumo, kad galėtų kuo ilgiau valdyti šalį, sužinojęs iš daosių moterų apie seksualines technikas užrašė jas. Įsisavinusios šias praktikas moterys pasižymėjo puikia sveikata, o jų seksualiniai organai išlaikė jaunystę. Nors treniruotės su nefrito kiaušiniu daoizmo laikais efektyviai sustiprino tarpvietės raumenis , čigongo atstovai teigia, kad šių pratimų tikslas buvo seksualinę energiją transformuoti į aukštesnę dvasinę energiją.

Praktikos paplitimas
--------------------

Šiais laikais pirmasis apie nefrito kiaušinį prakalbo daoizmo ir čigongo meistras Mantekas Čija, kuris 1970 metais parašė knygą apie moteriškas seksualines praktikas – gydomąją meilę. Taip įvyko Vakarų pasaulio moterų supažindinimas su nefrito kiaušinio praktika, kuri plačiai pasklido visame pasaulyje.

Nefrito kiaušinio naudą moterų sveikatai iš psichologinės pusės tyrinėjo Saida Desilets savo daktaro disertacijoje išvysčiusi autorinį Desilets metodą. Ginekologė Reičelė Carlton Ambrams kartu su meistru Manteku Čija parašė bestselerį „Seksualinės daoistų pratikos moterims: kaip patirti daugkartinį orgazmą", kuriame dalijosi sėkmingais pacienčių atsiliepimais apie nefrito kiaušinio naudą siekiant ištreniruoti intymius raumenis gilesnio orgazmo patyrimui. Akušerė-ginekologė Christiane Northrup savo knygoje „Menopauzės išmintis" rekomenduoja nefrito kiaušinio naudojimą kaip priemonę hormonų subalansavimui .

Šaltiniai
---------

1. ↑  Lilou Mace. The yoni egg. Reveal and release the sacred feminine within. 2018.
2. ↑  Mantekas Čija, Reičelė Karlton Abrams. Seksualinės daoistų praktikos moterims. Kaip patirti daugkartinį orgazmą. 2010.
3. ↑  Pennycuff, J.F. Wu, C. Iglesia, C. Systematic review and meta-analysis of commercially-available at-home pelvic floor training devices that provide biofeedback for treatment of urinary incontinence. American journal of obstetrics and gynecology. 2020, March, p. 834.
4. ↑  Saida Desilets. Investigation of Desilets method and its effect on the psychosexual health of women. A dissertation. 2008.
5. ↑  Reay Tannahill. Sex in History. 1980.
6. ↑  Mantak Chia, Maneewan Chia. Tao gydomoji meilė. Moteriško seksualinio pajėgumo lavinimas. 1997.
7. ↑  Saida Desilets. Investigation of Desilets method and its effect on the psychosexual health of women. A dissertation. 2008.
8. ↑  Saida Desilets. Investigation of Desilets method and its effect on the psychosexual health of women. A dissertation. 2008.
9. ↑  Mantekas Čija, Reičelė Karlton Abrams. Seksualinės daoistų praktikos moterims. Kaip patirti daugkartinį orgazmą. 2010.
10. ↑  Christiane Northtrup. The wisdom of menopause. 2012.